**Együttműködési megállapodás**

amely létrejött egyrészről:

a Nemzetgazdasági Minisztérium **Regionális Fejlesztési Operatív Programok Irányító Hatósága** (továbbiakban: RFP IH)

másrészről

a „**Savaria Jövőjéért” Helyi Akciócsoport** (továbbiakban: HACS) között (együttesen: Szerződő felek) között az alábbi feltételekkel:

**Preambulum:**

Az Együttműködési Megállapodás (továbbiakban: Megállapodás) célja, hogy a 2014-2020 közötti tervezési időszakban Terület,- és Településfejlesztési Operatív Program keretében meghirdetésre került, TOP-7.1.1-16 kódszámú felhívás keretében a „**Savaria Jövőjéért”**  *Helyi Közösségfejlesztési Stratégia* című Helyi Közösségi Fejlesztési Stratégia (továbbiakban: HKFS) végrehajtása érdekében meghatározza a Szerződő felek jogait és kötelezettségeit.

**I. A Szerződő felek:**

**Egyrészt:**

|  |  |
| --- | --- |
| Szervezet neve: | **NGM Regionális Fejlesztési Operatív Programok Irányító Hatósága** |
| Székhely: | **1052 Budapest, József nádor tér 2-4.** |
| Képviselő neve: | **Oláh Gábor** |

**Másrészt:**

|  |  |
| --- | --- |
| HACS neve: | „Savaria Jövőjéért”Helyi Akciócsoport |
| EUPR azonosító: | TOP-7.1.1-16-2017-00101 |
| Székhely: | **9700 Szombathely, Kossuth L. u. 1-3.** |
| Nyilvántartási / cégjegyzék szám:  *A konzorciumvezető szervezeté, vagy az egyesület nyilvántartási száma* | **733656** |
| Képviselő / konzorciumvezető neve: | **Szombathely Megyei Jogú Város Önkormányzata/ Dr. Puskás Tivadar** |
| Levelezési cím: | **9700 Szombathely, Kossuth L. u. 1-3.** |
| Tel/fax: | **94/520-124** |
| E-mail: | **puskas.tivadar@szombathely.hu** |

**II. A megállapodás tárgya**

Az Együttműködési Megállapodás alapján a HACS kötelezettséget vállal arra, hogy az RFP IH által támogatásban részesített HKFS-t az abban foglalt tartalommal megvalósítja.

Az RFP IH vállalja, hogy a HKFS megvalósítása érdekében meghirdetett helyi felhívások alapján, a támogatásra javasolt helyi projektek részére vissza nem térítendő támogatást nyújt.

Az RFP IH vállalja továbbá, hogy a HKFS megvalósítása érdekében, a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (továbbiakban: 272/2014. (XI. 5.) Korm. rendelet) 71. § (10) pontja szerinti működési költségek biztosítása érdekében Támogatási Szerződést köt az ugyanezen bekezdés (2) pontja szerint kijelölt a munkaszervezeti feladatokat ellátó szervezettel. A munkaszervezeti feladatokat Savaria Városfejlesztési Nonprofit Kft. (*szervezet neve)* 9700 Szombathely, Fő tér 23/B. I/1. (*székhelye*) dr. Ajkay Adrián (*képviselőjének neve*) látja el.

A HACS által kötelezően ellátandó, a Preambulumban foglalt feladatokat a HACS a stratégiában részletezettek szerint valósítja meg:

* a HACS a HKFS megvalósítása érdekében a TOP CLLD működési kézikönyvben meghatározott eljárásrend és annak mellékletét képező helyi felhívás minta alapján helyi felhívásokat tesz közzé;
* a HACS a HKFS keretében megjelentetett helyi felhívásra az abban meghatározott benyújtási időszakon belül beérkező helyi támogatási kérelmeket a TOP CLLD működési könyvben meghatározott eljárásrend alapján befogadja és értékeli;
* a HACS a támogatási kérelmekről való döntés megalapozása érdekében Helyi Bíráló Bizottságot (a továbbiakban HBB) hoz létre, továbbá biztosítja, hogy HBB-ben a szavazatok legalább 50%-át közszféra szervezetnek nem minősülő partnerek adják, és a HBB az IH által jóváhagyott HBB ügyrend szerint jár el;
* a stratégiában foglalt pénzügyi terv és egyedi mérföldkövek mentén halad előre a stratégia megvalósításával;
* a stratégiában foglalt kommunikációs terv alapján gondoskodik a célterületen élők tájékoztatásáról;
* a HKFS céljainak megvalósítása érdekében, ösztönzi a stratégiához illeszkedő jó minőségű helyi projektek kialakítását, mozgósítja, aktivizálja a helyi szereplőket és segítséget nyújt a fejlesztési elképzelések projektötletté érlelésében;
* a HKFS megvalósításának előrehaladásáról minden év november 30-ig a TOP CLLD működési kézikönyv vonatkozó mellékletében megjelölt tartalommal éves előrehaladási jelentésben beszámol az RFP IH részére.

**Jelen Megállapodás elválaszthatatlan részét képezi a támogatásban részesített HKFS.**

A fenti feladatok ellátása során felmerülő olyan körülményekről, amelyek a HKFS felülvizsgálatát és/vagy módosítását teszik szükségessé, a HACS haladéktalanul tájékoztatja az RFP IH-t. A HKFS módosítása csak az RFP IH jóváhagyását követően történhet meg.

1. **a hacs felelős:**
2. A HKFS, a támogató intézményrendszer által meghatározott formai és tartalmi elvárások szerinti megvalósításáért, esetleges szükségszerű felülvizsgálatáért;
3. A helyi környezet versenyképességeire, a hálózatépítésre, a helyi együttműködésre alapozott HKFS menedzseléséért;
4. A HKFS megvalósítása érdekében történő hátrányos megkülönböztetéstől mentes és átlátható projekt-kiválasztási folyamat kialakításáért és működtetéséért;
5. A HKFS és a támogatott helyi fejlesztések végrehajtásának monitoringjáért, beleértve a kötelező, egységes módszertan alapján mérendő eredmény indikátorokat, továbbá a stratégiához kapcsolódó egyedi értékelési tevékenységek elvégzéséért.
6. Mindezen tevékenységek ellátását segítő, szakmailag felkészült munkaszervezet létrehozásáért, illetve kijelöléséért valamint működtetéséért.
7. A kiválasztásáról szóló döntés kézhezvételétől számított 6 (hat) hónapon belül:
   1. legalább egy, a HACS által megjelentetésre kerülő felhívástervezet benyújtásáért a támogató intézményrendszer felé minőségbiztosításra
   2. a HKFS keretében nevesítésre került kulcsprojektek közül legalább egy megkezdhetőségéért, amennyiben a stratégiában nevesítésre került kulcsprojekt
8. **Az RFP IH:**
9. Biztosítja a szakmai, módszertani segítséget a HKFS megvalósításához;
10. Biztosítja a szakmai előrehaladás szerint a HKFS megvalósításhoz szükséges forrást;
11. Megköti a HACS által támogatásra javasolt, az IH végső jogosultsági ellenőrzése alapján támogatói döntéssel rendelkező helyi projektek vonatkozásában a támogatási szerződéseket;
12. Gondoskodik a HKFS jogszerű megvalósításának nyomon követéséről.

**III. A rendelkezésre álló keret**

A HKFS megvalósítására felhasználható támogatási keretösszeg: 750.000.000,- Ft, azaz Hétszázötvenmillió forint, (ERFA rész: 500.250.000 ,- Ft, ESZA rész: 249.750.000,- Ft) melyből 99.000.000,- Ft fordítható a HACS működési költségeinek finanszírozására.

Kulcsprojektre fordítható maximális összeg: 260.400.000,- Ft

**IV. Az Együttműködési Megállapodás megszűnése**

Az Irányító Hatóság jogosult elállni az Együttműködési Megállapodástól az alábbi esetekben:

* a HACS számára meghatározott működési és animációs forrás kimerült és ez – egyéb bevonható, a működéshez felhasználható forrás hiányában – működésképtelenséget okoz;
* amennyiben nem állnak fenn a támogathatóság feltételei;
* ha a HACS működésének teljes vagy részleges meghiúsulását vagy tartós akadályoztatását előidéző körülmény a HACS-ban együttműködő szervezetek bármelyikének felróható okból következik be;
* ha a HACS az Együttműködési Megállapodás megkötéséig tett bármely a TOP CLLD tárgyában tett nyilatkozatát visszavonja;
* ha a HACS bármely tagja szabálytalanságot követ el, - azaz valamilyen cselekményével vagy mulasztásával megszegi a hazai és közösségi jogszabályokat, egyéb rendelkezéseket, előírásokat vagy a keretszerződésben vállalt kötelezettségeit, vagy pénzügyi érdeksérelmet követ el az Európai Unió költségvetése, illetve a hazai költségvetés terhére;
* ha a jelen Együttműködési Megállapodás II. fejezet 1. 6. pontjában foglalt előírások valamelyike nem teljesül;
* amennyiben a HACS a konzorciumi együttműködési megállapodás (továbbiakban: KEM) 6.5. pontjába foglalt kötelezettségének nem tesz eleget.

**V. Összeférhetetlenség:**

Összeférhetetlenség esetén a HACS az alábbiak szerint köteles eljárni:

* ha az adott kérelem kapcsán a HACS valamely munkaszervezeti dolgozója vagy a döntéshozó testület bármely tagjának vonatkozásában a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) 6. vagy 9. §-a szerinti kizárás áll fenn, a kizárással érintett személy a munkaszervezet döntés-előkészítésében, vagy - ha a kizárás oka a döntés-előkészítő tevékenység megkezdése után következik be - a döntés-előkészítés újbóli lefolytatásában nem vehet részt;
* az összeférhetetlenség vonatkozásában a Knyt. 18. § (1) bekezdés e) pontja alapján megalkotott Kormányrendeletben szabályozottak a mérvadóak.

**VI. Egyéb rendelkezések**

A HACS-nak a HKFS végrehajtása során kötelező együttműködnie a támogató intézményrendszerrel.

Jelen Megállapodás az aláírás napján lép hatályba.

Jelen Megállapodás a végső kedvezményezettek által benyújtott záró kifizetési igénylések elfogadásának napjával hatályát veszti. (A KEM 6.2 pontja, és a Támogatási Szerződés 3.3.4. pontja szerint).

Ezen Megállapodást bármely Szerződő fél jogosult a másik félhez intézett írásbeli nyilatkozattal, azonnali hatállyal felmondani, ha a másik fél súlyosan megszegi a jelen Megállapodásban meghatározott kötelezettségét és a mulasztását felszólítás ellenére a felszólításban megjelölt határidőn belül sem pótolja.

Jelen Megállapodás kizárólag a Szerződő felek közös megegyezésével, kizárólag írásban módosítható. A szóban közölt módosítás érvénytelen. A Megállapodás módosítását mindkét félnek szabályszerűen, cégszerűen alá kell írnia.

A HACS valamennyi, a HKFS megvalósítása során végzett tevékenysége kapcsán köteles a 2014-2020-as programozási időszakra meghatározott arculati elemeket alkalmazni.

**VII. Jogszabályi háttér:**

Az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi Rendelet hatályon kívül helyezéséről szóló, az Európai Parlament és a Tanács 2013. december 17-i 1303/2013/EU Rendelete;

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet.

Jelen együttműködési megállapodást, amely három (3) darab egymással mindenben megegyező példányban készült, a Szerződő felek, mint akaratukkal mindenben egyezőt, jóváhagyólag írták alá.

Kelt: ……………………….., 201…. ………………………. …...

támogató, RFP IH a HACS képviselője

Oláh Gábor ….

*Melléklet*: Az RFP IH által támogatott „Savaria Jövőjéért” Közösségfejlesztési Stratégia című HKFS